# 2023.06.03.

# **Владимир Уйба нуӧдіс Коми Республикаса том йӧзкӧд «Восьса сёрни»**

Регионса Юралысь да студентъяс аддзысьлісны лӧддза-номъя тӧлысь 2 лунӧ Канму службаӧ да веськӧдлыны велӧдан Коми Республикаса академияын. Сёрнитісны «Став му шар шымыртан мытшӧдъяс дырйи Россияса быд олысьлысь гражданскӧй аскылӧмсӧ лӧсьӧдӧм» тема серти.

«Выль ӧружиеяс пиысь ӧти, мыйӧн вӧдитчӧ миян вӧрӧг, - тайӧ юӧр, – шыӧдчис том йӧз дорӧ Коми Республикаса Юралысь Владимир Уйба. – Ӧтуввезйын позьӧ кокниа вежны бурсӧ да лёксӧ. Ӧнія олӧмын, кор ми тышкасям выль фашистъяскӧд, оз ков дзугны тайӧ вежӧртасъяссӧ. Юӧр боксянь атакаясыс пыр вӧліны и лоӧны водзӧ. Торйӧн нин тайӧ мӧрччӧ том йӧзлы, сы вӧсна мы ті – водзӧ олысьясыс. Вежны кӧ миян странаса том войтырлысь олӧм гӧгӧрвоӧмсӧ, вӧрӧгъяскӧд тышкасьнытӧ оз ковмы. Та вӧсна миян Президент пыр висьталӧ традиционнӧй донаторъяс йылысь. Найӧ оз кажитчыны миян вӧрӧгъяслы, а миянлы найӧ тӧдчанаӧсь. Тайӧ традиционнӧй семья, челядь, бать-мам, чужан му дорӧ муслун».

Коми Республикаса Юралысь вочавидзис студентъяслӧн юалӧмъяс вылӧ. Ныв-зон кӧсйисны тӧдны СВО-ын участвуйтысьяслы отсӧг йылысь, нравственнӧй да духовнӧй донаторъяс, шуд да Айму радейтӧм йылысь, ас республикаын том йӧзлы сӧвман нырвизьяс йылысь:

**Гражданскӧй аскылӧм йылысь**

Ме серти, сылӧн вежӧртасыс тырвыйӧ йитчӧма Айму пыдди пуктӧмкӧд да радейтӧмкӧд. Миян история петкӧдліс, мый ми лоим вына державаӧн, Россияын олӧ уна войтыр, миян странаын медшӧрыс – мортлӧн шуд. Кыдзи шуис Президент Владимир Владимирович Путин, быд водзмӧстчӧм, нацпроект ми збыльмӧдам йӧзлы бур вылӧ. Медводз – морт, сылӧн оланін да национальносьт вылӧ видзӧдтӧг. Ми пыдди пуктам став войтырсӧ да культурасӧ.

**«Вагнерлӧн» нашивка йылысь**

Мыйла ме новла Вагнерлысь нашивкасӧ? Кӧсъя пасйыны, мый менам эм абу сӧмын «Вагнерлӧн» нашивкаыс, но и Россиялӧн дӧрапас да «ассьынымлысь огӧ кольӧй» гижӧд. Ме тӧдмалі ЧВК уджын унатор йылысь. Шуам, СВО-ын налӧн абу овыс, нимыс да вичыс, а сӧмын позывнӧй да жетон. Тайӧ лоис мытшӧдӧн, кор кутім дасьтыны документъяс, медым сетны ЧВК-ысь пӧгибнитӧмаяслӧн семьяяслы регионсянь отсӧг. Но ӧні ставсӧ ладмӧдім. Отсалам ставныслы.

Да, коркӧ найӧ торкисны оланпас. Но та дырйи найӧ мунісны доброволечьясӧн, эз весьшӧрӧ пукавны нар вылын. Унаӧн пӧгибнитісны, сы вӧсна мый «Вагнер» ЧВК-ысь боечьяс – штурмовикъяс. А унаӧс ми воштам буретш штурмовикъяс пӧвстын. Ми сідзжӧ пыдди пуктам тайӧ зонъяссӧ. Найӧ петкӧдлісны, мый дасьӧсь сетны олӧмныссӧ Айму вӧсна.

Кор «Вагнер» ЧВК-ысь зонъяс локтісны бӧр Комиӧ, найӧ шемӧсмисны менам вочаалӧмлы. Ме висьталі налы СВО-ын участвуйтысьяслы отсӧг йылысь, а найӧ шӧйӧвошӧмӧн юасисны: «А мый, миянлы тшӧтш позьӧ?» А ме налысь юалі: «А мый, ті абу ӧмӧй Россияса граждана, кодъяс дорйӧны Чужан му?» Тайӧ сёрни бӧрын ӧти зон козьналіс меным нашивкасӧ, меным сійӧ награда кодь. Найӧ зэв бур йӧз.

**Сы йылысь, вермас-ӧ вӧрӧг вежсьыны да лоны ёртӧн**

Тані ме кӧсъя шуны стӧча. Ті ставныд тӧданныд, мый Германияса юрнуӧдысьяс, кодъяс вайӧны ВСУ-лы ӧружие, Вермӧм лун пасйигӧн вӧчисны лыйӧм танкӧн провокация. Чайтісны, мый немечьяс кутасны серавны сы вылын. А найӧ вайисны сы дорӧ уна дзоридз. Ми гӧгӧрвоам, мый тайӧ войнаыс абу странаяс да йӧз костын, а веськӧдлысьяскӧд, кодъяс ӧтувтчисны натовскӧй коалицияӧ. Тайӧ странаясын олысьяс нуӧдӧны уна йӧза паныд сувтан акцияяс, нуӧны миянлысь дӧрапасъяс, мунӧны Россия дор, а та кадӧ налӧн веськӧдлан котыр ыстӧ наёмникъясӧс да ВСУ-лы ӧружие.

Та вӧсна оз ков некодӧс велӧдны, вежны, тшӧктыны радейтны Россиянымӧс. Меным чайтсьӧ, мый юрнуӧдысьясыс, кодъяс уджалӧны индӧд серти да нуӧдӧны некытчӧ туйтӧм политика, да йӧзыс торъялісны. Выныс – збыльын. Ме чайта, мый унаӧн гӧгӧрвоӧны збыльвывса серпассӧ.

Мездӧм муясӧ ветлігӧн ме муна уличьяс кузя, кӧні тӧрыт на кыліс автомат шы, да видзӧдала гӧгӧрбок. Сёрнита йӧзкӧд быдлунъя олӧм йылысь, сы йылысь, кутшӧмӧн найӧ аддзӧны Россияын олӧмсӧ. Ӧтияс шуӧны: «Слава Богу!» Мукӧд: «Ог тӧд, колӧ видзӧдлыны». Ме ог кӧсйы шуны, мый тайӧ йӧзсӧ колӧ пыртны Россиялӧн эскӧмӧ. Медшӧрыс, кор тэ он кӧвъяв мыйкӧ, а петкӧдлан ставсӧ уджӧн.

Шуам, 2014 воын, кор Крым ӧтувтчис Россиякӧд, миян Президентлӧн тшӧктӧм серти ме муні сэтчӧ быд боксянь медицина отсӧг олысьяслы сетӧм могысь. Диагностика нуӧдысь отрядъяс локтісны Армянсксянь Севастопольӧдз. Мобильнӧй поликлиникаясын олысьяс вермисны туявны дзоньвидзалунныссӧ, а сьӧкыд висьӧмъяс аддзигӧн, найӧс ыстісны бурдӧдчыны. Медводзсӧ артмисны лӧсявтӧмторъяс. Медводдза лунъясӧ йӧзыс эз локны. Кӧть и дон босьттӧг вӧчим флюорография, маммография, УЗИ, рентген, КТ, вӧлі став специалистыс. Ме пӧрччи врачлысь кӧлуйсӧ да муні йӧз дорӧ. Юася: «Вот, врачьяс локтісны. Ветлінныд?». Найӧ шуӧны: «Эг и огӧ мунӧй. Тӧданныд, кымын сьӧм ковмас вештыны!». Тыдовтчис, мый кор Крым вӧлі украинаса, дон босьттӧг медицина отсӧгыс эз вӧв. И ми уджӧн кутім петкӧдлыны, мый Россия тӧждысьӧ йӧз вӧсна.

Миян подшефнӧй Ровеньки карын ми воӧн вежим йӧзыслысь олӧм дорӧ видзӧдлассӧ. Налӧн эз вӧв ва, сы вӧсна мый ва проводыс сісьмӧма, да некод сійӧс оз дзоньтав, эз вӧв медицина отсӧг да уна мукӧдтор. Кор ми локтам да шуам, мы отсалам, да тайӧс збыльысь вӧчам, йӧзыс вежсьӧны. Ми лӧсьӧдам котельнӧйяс, могмӧдам керкаяссӧ ваӧн, кӧні сійӧ некор эз вӧв – ӧкмыс судтаа керкаясын йӧзыс новлісны васӧ ведраясӧн. Ми огӧ кӧсйӧй некодӧс вежны. Олӧмыс пуктас ставсӧ ас местаӧ. Медым вежсьӧмъясыс артмӧны йӧз дорӧ бура матыстчӧм пыр.

**Шуд йылысь**

Быдӧнлӧн шудыс ас, да и быд арлыдын сійӧ ас. Кагалӧн – тайӧ керка, бать-мам да гожӧм, ӧд оз ков велӧдчыны. Студентлӧн – лӧсьӧдны бур аскиа лун, медым босьтӧм уджсикасыс ковмис олӧмын да вӧлі сьӧлӧм серти, лӧсьӧдны семья, медым ставыс сэні вӧлі тыр-бур. А олӧма войтырлӧн, кор эм нин опыт, кор олӧмсӧ лӧсьӧдӧма нин, шудыс сыын, медым челядьлӧн олӧмыс вӧлі бурджык ас серти. Ме озыр морт, менам озырлун – челядь, а найӧ менам витӧнӧсь. Тэ шуда, кор аддзан, кыдзи быдмӧ кагаыд, кор отсалан сылы, туйдан-велӧдан да виччысян, мый сійӧ тшӧтш лоӧ шуда. Медшӧрыс, медым быдӧнлӧн лов вылас вӧлі лӧсьыд, медым быдӧн эскис, мый аскиа луныс быть лоӧ шуда да бур.

**СВО боечьяслы гуманитарнӧй отсӧг йылысь да сы йылысь, мыйӧн вермасны отсавны студентъяс**

Республикаса ӧти олысь ыстіс меным пасьвартӧм «уазиклысь» фотосӧ. Сы вылын сійӧ новлӧдліс роталы сёян-юан да ӧружие, петкӧдіс ранитчӧмаясӧс. Машинасӧ бара на лыйлісны да сійӧ лои шогмытӧм. А машинатӧгыд некыдз.

Ӧні ми ыстам тыш мунанінӧ вежоннас ӧти-кык машина. Ёнджыкасӧ тайӧ «уазикъяс», кодъясӧс организацияяс вештісны уджысь, а ми ньӧбим найӧс да лӧсьӧдім-дзоньталім. Найӧс ми воинскӧй юкӧдулӧн веськӧдлысьлӧн письмӧ серти сетам войскаясӧ. Татшӧм машинаяс пиысь ӧтиӧс ми сетім миян земляклы, сылӧн корӧм серти ми эжим машинасӧ кыз кӧртуловӧн, медым видзны сійӧс пуляясысь да снарядъясысь. Сійӧ муніс тайӧ «уазик» вылын да дыр эз йитчыв миянкӧд. А кор ме ветлі командировкаӧ, паныдалі сійӧс, тӧдмалі «Эжва-Коми» гижӧд серти. Сідзкӧ, воис.

Ме сёрниті зонъяскӧд. Ыджыд коланатор, мый вермас вӧчны быдӧн – тайӧ маскировочнӧй везъяс. Талун тайӧ ыджыд мытшӧд. Найӧ колӧны окопъяс да блиндажъяс вылӧ. Ті тӧданныд, мый вӧрӧглӧн зэв уна беспилотник, а бура вӧчӧм маскировочнӧй везйыд вермас дорйыны кодлыськӧ олӧмсӧ. Студентъяс вермасны вӧчны татшӧмтортӧ. А донаторъястӧ ми босьтам ас вылӧ. Локтан командировка кежлӧ ми дасьтам пилоттӧг лэбалысь аппаратъяс аддзысь система, войся тепловизионнӧй приборъяс, шифрӧн вына радиостанцияяс. Да, дерт жӧ, пыр выльмӧдам миян зонъяслысь кӧм-паськӧмсӧ.

**Традиционнӧй духовно-нравственнӧй донаторъяс лӧсьӧданногъяс йылысь**

Медым сьӧлӧмын вӧліны збыльвывса донаторъясыс, колӧ эскӧм, а найӧс лӧсьӧданногъясыс вермасны лоны быд сикасӧн. На пиысь ӧти – СВО-ын участвуйтысьяскӧд сёрни. Коркӧ менӧ корисны ыстыны миян зонъяс йылысь фильм. Эз кино, а Коми Республикаысь боечьяс йылысь документальнӧй фильм, медым кыпӧдны ловрусӧ налысь, кодъяс сетчӧны шоглы. Ми вӧчим Чилимдін районысь Россияса Герой Владимир Носов йылысь фильм. Нуим эг сӧмын флешка, а экранъясӧн проекторъяс да сетім найӧс нёль юкӧдулӧ. Мужичӧйяс, кодъяс быд лун тышкасьӧны вӧрӧгкӧд, кодъяс вермасны кувны быд здукӧ, видзӧдісны фильмсӧ да бӧрдісны. Найӧ – сэтшӧм жӧ геройяс, кыдзи и Владимир Носов, пукалісны киын ӧружиеӧн да бӧрдісны. Татшӧм жӧ сьӧлӧмкылӧмъясыс сэк, кор найӧ кутӧны киын челядьсянь письмӧяс. Оз ас челядьсянь. Тайӧ «салдатлы письмӧяс», кодъясӧс гижисны школьникъяс. Но, кор ми ваям гуманитарнӧй отсӧг, миян зонъяс медводз юасьны оз тушёнка йылысь, а эмӧсь-ӧ письмӧяс. Сідзкӧ менам вочакыв: кор политикаыс да формализмыс этшаджык, сымын бурджык. Тайӧ лунъясӧ ми восьтім «Айму дорйысьяс» СВО-ын участвуйтысьяслы отсӧг сетан фонд, да уджалысьясысь ӧкмысдас прӧчентыс – СВО прӧйдитысь йӧз. Ӧд медводз колӧ, медым вӧлі ӧта-мӧдӧс гӧгӧрвоӧм.

**Сы йылысь, кутшӧм сӧвман туйяс эмӧсь том йӧзлы Коми Республикаын**

Ми пыр уджалам сы вылын, медым корны регионӧ инвесторъясӧс, кодъяс сӧвмӧдасны ӧнія бур технологияяс. Регыд на кырымалім артмӧдчӧм. Матысса кадӧ Печораын воссяс дата-шӧрин, кытчӧ колӧны бур математикъяс да программистъяс. Удждон лоӧ ыджыд, а уджыс – зэв интереснӧй. 2021 восянь ми уджалам инвесторъяслӧн ыджыд чукӧркӧд ӧтув выль технологияяс пыртӧм серти. Выпускник кӧ кӧсйӧ велӧдчыны мӧд карын, мед ветлӧ, босьтӧ тӧдӧмлунъяс. Но медшӧрыс – сэсся вӧзйыны сэтшӧмтор, мыйысь сійӧ оз вермы ӧткажитчыны. И Коми Республикаын татшӧм позянлунъясыс лоӧны.

**Ӧнія асшӧр уджалысьяс йылысь**

Ен сыкӧдӧн, Россияын да Коми Республикаын Демидовъясыд пыр вӧліны и эмӧсь. СВО заводитчӧмсянь ми тшӧкыда шыӧдчам асшӧр уджалысьяс дорӧ, сы вӧсна мый унатор оз позь разьны сьӧмкуд тшӧт весьтӧ, кӧть и сьӧмкудйысь сьӧмтӧ вичмӧдам ми уна, медым отсавны СВО‑ын участвуйтысьяслы. Асшӧр уджалысьяс некор оз ӧткажитны. Быдӧн зільӧ отсавны. Сідзкӧ, миян ставыс бур: асшӧр уджалысьяс пӧвстын «демидовскӧй» ловруыд абу кусӧма.

**Вермӧмын колана тӧдӧмлунъяс**

Медшӧрыс – кутшӧм удж тэ бӧръян, медым сэсся водзӧ уджавны ылӧдчытӧг да веськыда. А тӧдӧмлунъястӧ пыр колӧ озырмӧдны. Оз ков мӧвпавны, мый ставсӧ нин тӧдан. Медшӧрсӧ колӧ бӧрйыны сьӧлӧмлы лӧсялана удж. Тайӧ и лоӧ вермӧмӧн.

# 2023.06.03.

# **Владимир Уйба провёл «Открытый диалог» с молодёжью Республики Коми**

Встреча со студентами учебных заведений региона состоялась 2 июня в Коми Республиканской академии государственной службы и управления. Участники провели дискуссию на тему: «Формирование общероссийской гражданской идентичности в условиях глобальных вызовов».

«Одно из новых оружий, которое применяет наш враг, - информационное, - обратился к молодым людям Глава Республики Коми Владимир Уйба. – Во всемирной паутине можно легко сместить грань между добром и злом. Важно не путать эти понятия в нынешней ситуации, когда мы воюем с новыми фашистами. Информационные атаки были, есть и будут, особенно на молодых людей, потому что вы – те, кто приходит нам на смену. И если изнутри поменять сознание молодого поколения нашей Великой страны, то дальше война врагам будет не нужна. Поэтому наш Президент говорит о традиционных ценностях. Они не нравятся врагам, но они важны для нас с вами. Это традиционная семья, дети, любовь к родителям, к родной земле, патриотизм».

Глава Республики Коми ответил на вопросы студентов о помощи участникам СВО, о нравственных и духовных ценностях, счастье и патриотизме, перспективах, которые открываются для молодёжи в родной республике:

**О гражданской идентичности**

В это понятие я вкладываю патриотизм и любовь к Родине. В этом и заключается идентичность. Наша история доказывает, что мы стали мощной державой, мы – многонациональная страна, в основе идеологии которой – счастье человека. Как сказал Президент Владимир Владимирович Путин, любая наша инициатива, нацпроект делается для человека. Мы ставим в основу человека, без привязки к местности и национальности. Мы с уважением относимся к каждой национальности и культуре.

**О нашивке «Вагнера»**

Почему я ношу нашивку Вагнера? Кстати, если вы заметили, у меня не только нашивка «Вагнера», есть ещё и российский флаг, и надпись «своих не бросаем». Вообще я столкнулся со многими историями из внутренней кухни ЧВК. Например, на СВО у них нет фамилии, имени и отчества, а есть только позывной и жетон. И это стало проблемой, когда мы готовили нормативные документы по оказанию региональной помощи семьям погибших из ЧВК. Но сейчас мы все уладили. Помогаем всем, без исключения.

Да, в прошлой жизни они преступили закон. Но при этом они пошли добровольцами, не отсиживались на нарах. Очень многие погибли, потому что все бойцы ЧВК «Вагнер» - штурмовики. А среди штурмовиков как раз наибольшие потери. Для этих ребят – такие же почести. Они делом доказали, что за Родину могут положить жизни.

Когда ребята из ЧВК «Вагнер» прилетели с передовой обратно в Коми, они удивились, что я их встречал. Я рассказал им о мерах поддержки для участников СВО, а они насторожено спрашивали: «А что, нам тоже можно?» А я спросил в ответ: «А вы что, разве не граждане России, которые защитили Родину?» После этого разговора один из ребят мне подарил свою нашивку, и я отношусь к ней, как к награде. Это очень достойные люди.

**О том, смогут ли враги измениться и стать друзьями**

Здесь я бы хотел провести чёткую грань. Все вы знаете, что правители Германии, которые поставляют вооружение для ВСУ, во время празднования Дня Победы устроили провокацию с подбитым танком. Думали, что немцы будут надсмехаться над ним. А они завалили его цветами. И мы понимаем, что это война не со странами и не с их населением, а с правителями, которые объединены в натовскую коалицию. Народы этих стран проводят массовые акции протеста, несут наши флаги, поддерживают Россию в то время, когда их правительство посылает наёмников и вооружение для ВСУ.

Поэтому я бы сказал, что здесь не надо никого вразумлять, переделывать, настаивать на любви к России. У меня такое впечатление, что у них уже произошёл разрыв между правящей верхушкой, которая действует по указке и ведёт преступную политику, и народом. Сила в правде. Я думаю, что большинство людей разбирается в ситуации.

Во время поездок на освобождённые территории я хожу по улицам, на которых ещё вчера шли бои, и наблюдаю. Разговариваю с людьми об обыденных вещах, о том, как они видят жизнь в России. Одни говорят: «Наконец-то, слава Богу!» Другие говорят: «Не знаю, надо посмотреть». Я бы не стал говорить, что нам нужно этих людей обращать в российскую веру. Главное, когда ты не навязываешь, а показываешь.

Например, в 2014 году, когда Крым воссоединился с Россией, я по поручению нашего Президента отправился на полуостров для оказания комплексной медицинской помощи его жителям. Диагностические отряды проехали от Армянска до Севастополя. В мобильных поликлиниках на колёсах жители могли пройти обследование, а при выявлении серьёзных заболеваний их отправляли на лечение. Поначалу доходило до абсурда. В первые дни люди не шли. Хотя мы бесплатно делали флюорографию, маммографию, УЗИ, рентген, КТ, все специалисты были. Я переоделся в гражданскую одежду и пошёл общаться с людьми. Спрашиваю: «Вот, врачи приехали. Были на обследовании?». Они говорят: «Нет, и не пойдём. Знаете, какие деньги надо будет за это заплатить!». Выяснилось, что пока Крым был украинский, у них не было вообще бесплатной медицинской помощи. И вот мы начинали делом доказывать, что Россия заботится о людях.

В нашем подшефном городе Ровеньки мы за год перевернули у людей отношение к жизни. У них не было воды, потому что водопровод сгнил, и его никто не чинил, не было медицинской помощи, не было многих вещей, которые здесь у нас являются естественными. Когда мы приходим и говорим, что поможем, а мы реально помогаем, у нормальных людей начинается переформатирование. Переворот в сознании людей точно произошёл и за очень короткий срок. Мы делаем огромное количество и бытовых работ: восстанавливаем котельные, водоснабжение в домах, которого не было вообще – в девятиэтажках люди воду вёдрами носили. Поэтому мы не собираемся никого переделывать. Жизнь сама расставит всё на свои места. Пусть все идёт через добрые дела. Пусть эволюция наступает через доброе отношение к людям.

**О счастье**

У каждого своё счастье, и в каждом возрасте оно своё. У ребёнка – это дом, родители и лето, потому что учиться уже не надо. У студента – это создать светлое будущее, чтобы профессия, которую получаешь, в жизни дала максимальное удовлетворение, это построить семью, и чтобы это было по-настоящему и навсегда. А у взрослых людей, когда уже есть опыт, когда установился в жизни, счастье в том, чтобы уже у детей всё было лучше, чем у тебя. Каждый человек в каждом возрасте имеет свою формулу счастья. Я – богатый человек, моё богатство – это дети, а их у меня пятеро. Ты счастлив, когда видишь, как растёт твой ребёнок, когда помогаешь ему в этом, направляешь и ожидаешь, что он будет тоже счастлив. Главное, чтобы внутри у каждого человека было спокойствие от того, что он делает, и спокойствие за завтрашний день. Это и будет счастье.

**О гуманитарной помощи бойцам СВО и о том, чем могут помочь студенты**

Один наш земляк отправил мне смс с фотографией разбитого «уазика», на котором он обеспечивал снабжение роты и вывозил раненых. В очередной раз машина попала под обстрел, и от неё остался один металлолом, а без машины, как без рук.

Сейчас мы отправляем по одной-две машины в неделю на передовую. В основном это «уазики», которые различные организации списали, а мы их выкупили и привели в полную боевую готовность. Их мы, по письму руководителя воинского подразделения, передаём в войска. И вот одну из таких машин мы передали земляку, по его просьбе обшили толстым металлом, чтобы была хоть какая-то защита от пуль и снарядов. Он уехал на этом «уазике» и долго не выходил на связь. А во время моей командировки на передовую я его встретил, узнал по надписи: «Эжва-Коми». Значит, добрался.

Мы пообщались с ребятами на передовой. Основная позиция, которую каждый может сегодня сделать, – это маскировочные сети. Сегодня это основная проблема – отсутствие маскировочных сетей на окопы и блиндажи. Вы знаете, что у врагов огромное количество беспилотников, которые наносят урон, а правильно сделанная маскировочная сеть может спасти жизни. Студентам такая работа будет по силам. А дорогие позиции мы берём на себя. В предстоящую командировку мы готовим систему обнаружения беспилотных летательных аппаратов, приборы ночного тепловизионного видения, мощные радиостанции с шифром. И, конечно, постоянно отправляем обмундирование, много обуви – она быстро изнашивается.

**О методах формирования традиционных духовно-нравственных ценностей**

Для формирования истинных ценностей нужна вера, а методы могут быть разные. Один из них – общение с людьми, которые прошли СВО. В одну из поездок меня попросили прислать фильм о наших ребятах. Причём не кино, а документальный фильм о бойцах из Республики Коми, чтобы поднять боевой дух тех, кто поддаётся унынию. Мы сняли фильм о нашем Герое России из Усть-Цилемского района Владимире Носове. Отвезли не просто флешку, а проекторы с экранами, отдали в четыре подразделения. Представляете, мужики, которые воюют, которые сами каждый день встречаются лицом к лицу со смертью, смотрели этот фильм и плакали. Они – такие же герои, как и он, сидели с оружием в руках и плакали. То же самое происходит с детскими письмами. Причём не от своих детей. Это «письма солдату», которые писали школьники. Но, когда мы приезжаем с гуманитарной помощью, наши ребята первым делом не тушенку спрашивают, а письма. Так что мой ответ: чем меньше политики и формализма, тем лучше. На днях мы открыли Фонд помощи участникам СВО «Защитники Отечества», и девяносто процентов сотрудников, которые там будут работать, - это ребята, прошедшие СВО. Потому что это вопрос взаимопонимания.

**О том, чем перспективна Республика Коми для молодёжи**

Мы постоянно работаем над привлечением инвесторов, которые привезут высокие технологии. Буквально недавно подписали соглашение. Вскоре в Печоре появится дата-центр, где нужны будут сильные математики и программисты. Зарплата будет высокой, а работа – очень интересной. С 2021 года мы начали работу по внедрению новых технологий, привлекаем целый пул инвесторов. Если выпускник хочет учиться в другом городе, пусть съездит, получит образование. Но главное потом дать ему предложение, от которого он не сможет отказаться. И в Республике Коми такие предложения будут.

**О современных предпринимателях**

Слава Богу, Демидовы в России и в Республике Коми не перевелись. С момента начала СВО мы часто обращаемся к предпринимателям, потому что не все вопросы можно решить за счёт бюджета, хотя из бюджета мы тоже немало средств направляем на помощь участникам СВО. И от наших предпринимателей я ни разу не получил отказа. Все, к кому мы обращались, помогали ребятам на СВО. Так что всё в порядке у нас с «демидовским» духом среди предпринимателей.

**О компетенциях, необходимых для успеха**

Главное – это выбранное дело, которому ты будешь служить честно и верно. А компетенции – необходимо постоянно пополнять. Нельзя думать, что ты уже всё знаешь. Главное – выбрать то, что вам по душе. Это и будет успехом.

9205